prečo by mal liečebný dom machnáč prejsť prísnou pamiatkovou obnovou, nebolo by lepšie prispôsobiť ho pre 21. storočie?
liečebný dom machnáč vzhľadom na svoju svetovú unikátnosť  musí byť  obnovený ako pamiatka kategórie unesco, a teda prísnosť  zachovania diela musí byť  nekompromisná.
obnova liečebného domu machnáč musí v plnej miere rešpektovať pôvodnú dispozíciu. nesmie podriaďovať formu novej funkcii, ale rešpektovať danosti priestoru. jej materiálová podstata a technické detaily musia zostať zachované v origináli, nanajvýš v technickej kópii, nakoľko v čase svojho vzniku boli tieto riešenia svetovou špičkou. ich náhrada za tvarové kópie by bola degradáciou umu a kumštu všetkých, ktorí machnáč medzi rokmi 1929 až 1932 realizovali a následných 70 rokov bez zásadnej rekonštrukcie udržiavali a prevádzkovali.
liečebný dom machnáč je od roku 1996 národnou kultúrnou pamiatkou avšak už od roku 2002 chátra. medzičasom sa svetové pamiatky modernizmu a funkcionalizmu ako vila tugendhat v brne (arch. mies van der rohe, 1929), komplex bauhaus v dessau (arch. walter gropius, 1926) ale aj priamo referenčné diela typológie liečebných a kúpeľných domov ako sanatórium zonnestraal v hilversume (arch. jan duiker, 1931) a sanatórium v paimio (arch. alvar aalto, 1933) stali súčasťou dedičstva unesco alebo čakajú na zápis.
liečebný dom machnáč architekta jaromíra krejcara z roku 1932 jednoznačne patrí do tejto ligy a spĺňa predpoklady, aby sa v tomto civilizačne dôležitom zozname po boku spomínaných stavieb raz ocitol.
chybou liečebného domu machnáč tak nie je nedostatočné hygienické zázemie alebo priestorová rezerva pre adaptáciu na iný účel, jeho problémom je vlastnícke pozadie, ktoré nemalo nikdy ambíciu nasledovať hodnoty tohto domu. ld machnáč je zároveň obeťou ducha doby, ktorá nedokáže ochrániť jej nespochybniteľné kultúrne hodnoty a kvality pred záujmami idúcimi proti jej podstate. dnes sa rozhoduje či naša krajina splatí svoj dlh a spolu s liečebným domom machnáč pozdvihne celý región na svetovú úroveň, kam patrí.
jediným cieľom spoločnosti jaromíra krejcara je záchrana, obnova a následná ochrana a údržba bývalého liečebného domu machnáč v trenčianskych tepliciach.
naším primárnym cieľom bola dohoda s vlastníkom objektu. aj preto sme ho od roku 2020 opakovane vyzývali na rokovanie, naše snahy ostali bez odozvy.  v máji 2021 sme majiteľovi zaslali priamu ponuku na odkúpenie objektu za výkupné v hodnote 416 000 eur. je to čiastka, ktorá bola určená nezávislým súdnym znalcom ako všeobecná hodnota objektu. keďže majiteľ v lehote 90 dní od doručenia návrhu na odkúpenie neprístupil, spoločnosť  jaromíra krejcara iniciovalo vyvlastňovacie konanie vo verejnom záujme v zmysle zákona  č. 282/2015 z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov.